CELEX: 32021D0838
Language: mt
Date: 2021-05-10 00:00:00
Title: Deċiżjoni tal-Kunsill (UE) 2021/838 tal-10 ta’ Mejju 2021 dwar il-pożizzjoni li għandha tittieħed, f’isem l-Unjoni, fi ħdan is-Sottokumitat tal-Kummerċ u tal-Iżvilupp Sostenibbli stabbilit permezz tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, min-naħa waħda, u l-Ukrajna, min-naħa l-oħra, fir-rigward tal-istabbiliment tal-lista ta’ espertili jistgħu jintgħażlu bħala membri tal-Grupp ta’ Esperti skont l-Artikolu 301 tal-Ftehim

26.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 185/25
               
            
         DEĊIŻJONI TAL-KUNSILL (UE) 2021/838
         tal-10 ta’ Mejju 2021
         dwar il-pożizzjoni li għandha tittieħed, f’isem l-Unjoni, fi ħdan is-Sottokumitat tal-Kummerċ u tal-Iżvilupp Sostenibbli stabbilit permezz tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, min-naħa waħda, u l-Ukrajna, min-naħa l-oħra, fir-rigward tal-istabbiliment tal-lista ta’ espertili jistgħu jintgħażlu bħala membri tal-Grupp ta’ Esperti skont l-Artikolu 301 tal-Ftehim
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Il-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra (1) (il-“Ftehim”) daħal fis-seħħ fl-1 ta’ Settembru 2017.
                  
               
                     (2)
                  
                  
                     Skont l-Artikolu 301(3) tal-Ftehim, il-Partijiet iridu jaqblu dwar lista ta’ mill-inqas 15-il persuna b’għarfien espert dwar il-kwistjonijiet koperti mill-Kapitolu 13 tat-Titolu IV tal-Ftehim (“Kapitolu 13”) li jistgħu jintgħażlu bħala membri tal-Grupp ta’ Esperti biex jeżaminaw kwalunkwe kwistjoni li taqa’ taħt il-Kapitolu 13 li ma tkunx ġiet indirizzata b’mod sodisfaċenti permezz ta’ konsultazzjonijiet governamentali.
                  
               
                     (3)
                  
                  
                     L-Unjoni ppreżentat l-ismijiet ta’ ħames esperti, filwaqt li l-Ukranja pprovdiet l-isemijiet ta’ tliet esperti. L-Ukrajna impenjat ruħha li tipprovdi l-ismijiet taż żewġ esperti oħra sal-31 ta’ Diċembru 2021. Il-Partijiet qablu dwar ħames esperti li ma għandhom in-nazzjonalità tal-ebda waħda mill-Parijiet u li jistgħu jservu bħala President tal-Grupp ta’ Esperti skont l-Artikolu 301 tal-Ftehim.
                  
               
                     (4)
                  
                  
                     Sabiex tiġi żgurata l-effettività tad-dispożizzjonijiet tal-Kapitolu 13, huwa xieraq li tiġi stabbilita l-pożizzjoni li għandha tittieħed f’isem l-Unjoni fi ħdan is-Sottokumitat tal-Kummerċ u l-Iżvilupp Sostenibbli bejn l-UE u l-Ukrajna fir-rigward tal-istabbiliment tal-lista ta’ esperti li jistgħu jintgħażlu bħala membri tal-Grupp ta’ Esperti skont l-Artikolu 301 tal-Ftehim,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li għandha tittieħed f’isem l-Unjoni fi ħdan is-Sottokumitat tal-Kummerċ u tal-Iżvilupp Sostenibbli bejn l-UE u l-Ukrajna stabbilit mill-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhhom, minn naħa waħda, u l-Ukrajna, min-naħa l-oħra, fir-rigward tal-istabbiliment tal-lista ta’ esperti li jistgħu jintgħażlu bħala membri tal-Grupp ta’ Esperti skont l-Artikolu 301 tal-Ftehim, għandha tiġi bbażata fuq l-abbozz ta’ Deċiżjoni tas-Sottokumitat tal-Kummerċ u tal-Iżvilupp Sostenibbli bejn l-UE u l-Ukrajna (2).
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-10 ta’ Mejju 2021.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 161, 29.5.2014, p. 3.
         
            (2)  Ara d-dokument ST 7733/21 fuq http://register.consilium.europa.eu.